Lentopallon miesten Euroopan-mestaruuskilpailut 1981
Lentopallon miesten Euroopan-mestaruuskilpailut 1981 pelattiin Bulgariassa 19.–27. syyskuuta 1981. Pelipaikkakuntina olivat Varna, Pazardzhik ja Burgas. Mukana oli 12 joukkuetta. Joukkueet pelasivat kolmessa alkulohkossa, joista jokaisesta kaksi parasta pääsi ylempään loppusarjaan ratkaisemaan sijoja 1–6 ja kaksi viimeistä jatkoivat alemmassa loppusarjassa. Mestaruuden voitti Neuvostoliitto, hopeaa sai Puola ja pronssille sijoittui Bulgaria.